recursal/SuperWikiNEXT-32B huggingface dataset:
Η ομάδα καλαθοσφαίρισης γυναικών **ΝΠΟ Ντιναμό Κιέβου** (ουκρανικά: БК Динамо-НПУ) αποτελεί μια από τις πλέον επιτυχημένες στην Ουκρανία. Ιδρύθηκε στα μισά του περασμένου αιώνα και εδρεύει στο Κίεβο.

Είναι η μόνη ομάδα από την Ουκρανία που στέφθηκε πρωταθλήτρια της Σοβιετικής Ένωσης (ΕΣΣΔ). Η Ντιναμό είναι επίσης η μόνη ομάδα από την Ουκρανία που κέρδισε ευρωπαϊκό τίτλο. Μετά την κατάρρευση της ΕΣΣΔ, η ομάδα συνεχίζει τη συμμετοχή της στο ουκρανικό πρωτάθλημα καλαθοσφαίρισης γυναικών.

Ονομασία
--------

Η Ντιναμό-ΝΠΟ πήρε την ονομασία της από την αθλητική κοινωνία «Ντιναμό». Τα αρχικά «ΝΠΟ» προέρχονται από την έδρα της ομάδας, το αθλητικό κέντρο του Εθνικού Παιδαγωγικού Πανεπιστημίου Ντραγκουμάνοφ (Национального педагогического университета имени М. П. Драгоманова).

Επιτυχίες
---------

**Πρωταθλήματα ΕΣΣΔ: (3)**

* 1949, 1991, 1992
	+ 1945

**Κύπελλα ΕΣΣΔ: (2)**

* 1950, 1951

**Πρωτάθλημα ΚΑΚ: (1)**

* 1992

**Πρωταθλήματα Ουκρανίας: (8)**

* 1992, 1993, 1994, 1995, 1996, 2009, 2012, 2013
	+ 1997, 2001, 2002, 2010
		- 1999

**Κύπελλο Ρονκέτι (1):**

* 1988

**Ευρωλίγκα: (1)**

* 1992

Έμβλημα
-------

Το έμβλημα της ομάδας έχει εξελιχθεί με το πέρασμα του χρόνου.

* ΠαλαιότεροΠαλαιότερο
* ΣύγχρονοΣύγχρονο

Παραπομπές
----------

1. ↑  БК «Динамо-НПУ» - БК «ІнтерХім». Прев’ю[*νεκρός σύνδεσμος*] bcdynamo.kiev.ua
2. ↑  Контакты womenbasket.com.ua

Εξωτερικοί σύνδεσμοι
--------------------

* Επίσημος ιστότοπος
* Women Basket / Dynamo womenbasket.com.ua
* UKRBasket ukrbasket.net
* EuroBasket eurobasket.com
* Oofb oofb.odessa.ua

  


|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* VIAF: 123004119

 |

 |
Η **Αντιοχίς** ήταν μία πριγκίπισσα της ελληνιστικής περιόδου, μέλος της Δυναστείας των Σελευκιδών. Πατέρας της ήταν ο Σέλευκος Β΄, ο επονομαζόμενος «ο Καλλίνικος», βασιλιάς κατά την περίοδο (246-225 π.Χ.), και μητέρα της η Λαοδίκη Β΄. Αδέρφια της ήταν δύο από τους ηγεμόνες του κράτους της Συρίας, ο Σέλευκος Γ΄ Κεραυνός και ο Αντίοχος Γ΄ ο Μέγας.

Ο ιστορικός Πολύβιος αφηγείται ότι κατά τη διάρκεια των εκστρατειών του, ο Αντίοχος Γ' ο Μέγας, πραγματοποίησε μια επίδειξη δύναμης μπροστά στην πόλη Αρμόσατα στην Αρμενία το 212 π.Χ. Ο βασιλιάς της χώρας, ο Ξέρξης, αρχικά διέφυγε της αιχμαλωσίας. Ωστόσο αργότερα, φοβούμενος για την τύχη του βασιλείου του αποφάσισε πως θα ήταν καλύτερο να στείλει μήνυμα στον Αντίοχο ζητώντας κάποια συμφωνία μεταξύ τους. Μένοντας αδιάφορος στις παροτρύνσεις των συμβούλων του που δεν επιθυμούσαν αυτό το διακανονισμό, ο Αντίοχος επικοινώνησε με το νεαρό βασιλιά, διέγραψε τα οικονομικά του χρέη προς τους Σελευκίδες και αποδέχτηκε μια καταβολή φόρου υποτελείας ύψους τριακοσίων ταλάντων, χίλια άλογα και χίλια μουλάρια με την ιπποσκευή τους. Κατόπιν καθόρισε τον τρόπο που θα κυβερνούταν η πόλη και προσέφερε το χέρι της αδερφής του, Αντιοχίδος, στον νεαρό Ξέρξη.

Η Αντιοχίς αργότερα δολοφόνησε το σύζυγό της, και με τον τρόπο αυτό η Αρμενία κυβερνήθηκε από τους Σελευκίδες. Ο Αντίοχος τη διαίρεσε σε δύο τμήματα, αναθέτοντάς τα σε δύο ντόπιους πρίγκιπες, που ονομάζονταν Ζαριάδρης και Αρταξίας, με τον τίτλο του στρατηγού.

Πηγές
-----

* Πολύβιος, *Ιστορίες*, κεφ. 8.25
* www.iranica.com Αρχειοθετήθηκε 2008-06-14 στο Wayback Machine.

Δείτε επίσης
------------

* Δυναστεία των Σελευκιδών
* Αυτοκρατορία των Σελευκιδών
* Ελληνιστική Περίοδος
Η **ΡΦΚ Αχμάτ Γκρόζνι** (ρωσικά: РФК «Ахмат» Грозный) είναι ρωσική ποδοσφαιρική ομάδα που αγωνίζεται στην Πρέμιερ Λιγκ. Είναι ομάδα της Δημοκρατίας της Τσετσενίας, ομοσπονδιακού υποκειμένου της Ρωσίας και εδρεύει στην πρωτεύουσα της Τσετσενίας, το πολύπαθο στη δεκαετία του '90, Γκρόζνυ.

Ιστορία
-------

Ιδρύθηκε το 1946 ως «Δυναμό» (Ντινάμο στα ρωσικά) και άλλαξε το όνομά της το 1948 σε «Νεφτιάνικ» και το 1955 σε «Τέρεκ». Το 1992 μετονομάστηκε για λίγο σε «Μπουλάτ» και την ίδια χρονιά επανήλθε στο όνομα «Τέρεκ». Τη δεκαετία του '90 ανέστειλε για λίγο την αθλητική της δραστηριότητα λόγω του Πολέμου της Τσετσενίας. Κατά τη δεκαετία αυτή έως το 2007, αγωνιζόταν στη γειτονική πόλη-θέρετρο του Πιατιγκόρσκ, στην Περιφέρεια της Σταυρούπολης.

Πριν από την έναρξη της ρωσικής Πρέμιερ Λιγκ (η κορυφαία κατηγορία του ρωσικού ποδοσφαίρου) του 2008, η Ρωσική Ποδοσφαιρική Ομοσπονδία επέτρεψε στην Τέρεκ να αγωνίζεται στη φυσική της έδρα, την πόλη του Γκρόζνι. Το 2017 μετανομάστηκε σε Αχμάτ προς τιμήν του πρ. Προέδρου της Τσετσενίας Αχμάτ Καντίροφ.

Έμβλημα
-------

Το έμβλημα της ομάδας έχει εξελιχθεί με την πάροδο του χρόνου. Το 2013 παρουσιάστηκε ένα νέο λογότυπο, τα στοιχεία του οποίου μεταβλήθηκαν έπειτα από τη μετονομασία της ομάδας από «Τέρεκ» σε «Αχμάτ».

* Έως το 2013Έως το 2013
* 2013–20172013–2017
* 2017–σήμερα2017–σήμερα

Παραπομπές
----------

1. ↑  «РФК «Терек» Грозный им. А. А. Кадырова». Αρχειοθετήθηκε από το πρωτότυπο στις 7 Αυγούστου 2016. Ανακτήθηκε στις 15 Ιουνίου 2016.

Εξωτερικοί σύνδεσμοι
--------------------

* Επίσημος ιστότοπος

|  |  |  |  |
| --- | --- | --- | --- |
| 

| π • σ • ε
Ομάδες Πρωταθλήματος Ρωσίας 2012-2013 |
| --- |
|  |
| 
Αλάνια  · Αμκάρ  · Ανζί  · Βόλγκα  · Ζενίτ  · Κρασνοντάρ  · Κρίλια  · Κουμπάν  · Λοκομοτίβ  · Μορντόβια  · Ντιναμό  · Ροστόφ  · Ρουμπίν  · Σπαρτάκ  · Τέρεκ  · ΤΣΣΚΑ |

 |
Ο **Ηλίας Ταληκριάδης** (Ξάνθη, 10 Ιουλίου 1965) είναι Έλληνας παλαίμαχος διεθνής ποδοσφαιριστής, που αγωνιζόταν στην θέση του τερματοφύλακα.

Καριέρα
-------

### Σε συλλογικό επίπεδο

Ο Ηλίας Ταληκριάδης ξεκίνησε την καριέρα του από τις ακαδημίες της Ξάνθης, στην οποία υπέγραψε και το πρώτο του επαγγελματικό συμβόλαιο. Με την ακριτική ομάδα κατάφερε να διακριθεί το 1987, όταν με δικές του επεμβάσεις στην διαδικασία των πέναλτυ, βοήθησε την ομάδα να προκριθεί επί του Πανιωνίου, στην επόμενη φάση του κυπέλλου Ελλάδος. 

Το Δεκέμβριο του 1987, κατηφόρισε από την πόλη της Ξάνθης στον Πειραιά, για χάρη του Ολυμπιακού. Παρά το γεγονός ότι στον Ολυμπιακό υπήρχε τότε ο νεοαποκτηθείς διεθνής τερματοφύλακας Γιώργος Πλίτσης, ο Ηλίας Ταληκριάδης πήρε αρκετές συμμετοχές με την ερυθρόλευκη φανέλα δείχνοντας σε πολλές περιπτώσεις τις ικανότητές του. Στον Ολυμπιακό έμεινε για έξι χρόνια. Δεν κατέκτησε κάποιο εγχώριο Πρωτάθλημα, κατάφερε ωστόσο να κατακτήσει 2 Κύπελλα Ελλάδος, αυτά του 1990 και του 1992. 

Το καλοκαίρι του 1994, ανηφόρισε και πάλι στην Βόρεια Ελλάδα, για να μεταγραφεί τελικά στον Ηρακλή Θεσσαλονίκης, ποδοσφαιριστής του οποίου, υπήρξε για δύο χρόνια. Με την ομάδα του Ηρακλή δεν κατάφερε να κατακτήσει κάποιον τίτλο, αλλά είχε αξιόλογη παρουσία.ΤΟ 1996 πήγε στην Καστοριά που αγωνιζόταν στην Α εθνική. Στην Ξάνθη πήγε στις 2/2/1997 

Μετά από μια μόλις αγωνιστική σεζόν (1996-97), αποφάσισε να κρεμάσει τα ποδοσφαιρικά του παπούτσια και να τερματίσει την επαγγελματική του καριέρα σε ηλικία 32 ετών.

### Στην εθνική ομάδα

Ο Ηλίας Ταληκριάδης είναι 5 φορές διεθνής με την εθνική Ελλάδας, με την τελευταία του εμφάνιση στις 2 Νοεμβρίου 1988 εναντίον της Ρουμανίας, υπό τις οδηγίες του Μίλτου Παπαποστόλου.

Το ντεμπούτο του με τη γαλανόλευκη φανέλα είχε πραγματοποιήσει στις 19 Μαΐου του 1988, στο νικηφόρο εκτός έδρας διεθνή φιλικό αγώνα της εθνικής Ελλάδος με αντίπαλο την αντίστοιχη εθνική ομάδα του Καναδά (0-1 το τελικό σκορ). Στον αγώνα αυτό, ο Ηλίας Ταληκριάδης αγωνίστηκε ως βασικός, ωστόσο αντικαταστάθηκε με την έναρξη του δευτέρου ημιχρόνου, με τη θέση του να παίρνει ο έτερος διεθνής τερματοφύλακας, Γιάννης Γκιτσιούδης.

Τίτλοι
------

* 2 Κύπελλα Ελλάδος: 1990, 1992

Παραπομπές
----------

1. ↑  «Ilias Talikriadis - Player Profile» (στα αγγλικά).. Ανακτήθηκε στις 2018-02-21.

Εξωτερικοί σύνδεσμοι
--------------------

* Ηλίας Ταληκριάδης
* Αφιέρωμα του Olympiacos24.gr στον Ηλία Ταληκριάδη
Συντεταγμένες: 42°5′0″N 20°34′0″E﻿ / ﻿42.08333°N 20.56667°E﻿ / 42.08333; 20.56667

Το **Κόριτνικ** (σερβικά: Коритник‎‎, αλβανικά: Maja e Koritnikut‎‎) είναι δασώδες, ασβεστολιθικό βουνό στη βορειοανατολική Αλβανία και στο νοτιοδυτικό Κόσοβο μεταξύ των πόλεων Κούκεσι και Πρίζρεν. Το βουνό περικυκλώνεται εξ ολοκλήρου από κλάδους του Λευκού Δρίνου. Η υψηλότερη κορυφή του ορεινού όγκου του Κόριτνικ, η Μάγια ε Πικελίμες φτάνει σε υψόμετρο 2.393 μ. από την στάθμη της θάλασσας. Το Γκρύκα ε Βανάβες (Φαράγγι Βανάβε) χωρίζει το βουνό από την Γκιάλιτσα. Το φαράγγι έχει μήκος 35 χλμ. πλάτος 30 μ. και βάθος περίπου 300 μ..

Ο ορεινός όγκος ανήκει στην χερσαία οικοπεριοχή των βαλκανικών μικτών δασών παλαιαρκτικής προέλευσης. Οι πλαγιές των λιβαδιών καλύπτονται κυρίως από κωνοφόρα δάση. Το όρος Κόριτνικ, λόγω των αρκετών βοσκοτόπων του, περιλαμβάνει πληθυσμό 60 αγριόγιδων. 

Το Κόριτνικ βρίσκεται εντός του Φυσικού Πάρκου Κοράμπ-Κόριτνικ, το οποίο αποτελεί τμήμα της Ευρωπαϊκής Πράσινης Ζώνης. Έχει αναγνωριστεί ως Περιοχή Σημαντικών Φυτών διεθνούς σημασίας από την Plantlife.

|  |  |  |
| --- | --- | --- |
| Χιόνι στην κορυφή | Άποψη του βουνού | Δάση του Κόριτνικ |

Δείτε επίσης
------------

* Κατάλογος βουνών της Αλβανίας

Παραπομπές
----------

1. ↑  Ehlers, J.· Gibbard, P. L. (2004). *Quaternary Glaciations - Extent and Chronology: Part I: Europe*. Amsterdam: Elsevier. σελ. 383. ISBN 9780080540146.
2. ↑  «Kanioni i Vanave». *akzm.gov.al* (στα Αλβανικά). Αρχειοθετήθηκε από το πρωτότυπο στις 28 Μαΐου 2017. Ανακτήθηκε στις 26 Ιουνίου 2019. CS1 maint: Unfit url (link)
3. ↑  IUCN, WWF, Plantlife. «Important Plant Areas of the south and east Mediterranean region» (PDF). *portals.iucn.org* (στα Αγγλικά). σελ. 75. Ανακτήθηκε στις 26 Ιουνίου 2019. CS1 maint: Πολλαπλές ονομασίες: authors list (link)
Το **Δημοτικό Κλειστό Γυμναστήριο «Δημήτρης Κραχτίδης»** είναι αθλητικό κέντρο που βρίσκεται στην πόλη της Δράμας, στον ομώνυμο νομό. Φέρει το όνομα του Θρακιώτη Δημήτρη Κραχτίδη, από την Αδριανούπολη της Ανατολικής Θράκης, ο οποίος επί σειρά ετών διετέλεσε νομαρχιακός Επιθεωρητής Φυσικής Αγωγής και συνέβαλε αποφασιστικά στην ανάπτυξη του αθλητισμού στην περιοχή.

Κατασκευάστηκε το 1997 και διαθέτει χωρητικότητα 1.700 θεατών. Ο φορέας στον οποίο ανήκει είναι ο Δήμος Δράμας.

Το Κλειστό Γυμναστήριο φιλοξενεί αγώνες καλαθοσφαίρισης, πετοσφαίρισης και χειροσφαίρισης. Έχει φιλοξενήσει δύο αγώνες της Εθνικής Ελλάδος για τα προκριματικά του Ευρωμπάσκετ 1999 (με Βέλγιο και Γερμανία), καθώς και το All-Star Game Ανδρών του 2002. Εκεί διεξήχθη επίσης το Final-4 του Κυπέλλου Ελλάδος πετοσφαίρισης ανδρών το 1998-99,  ο τελικός του Κυπέλλου Ελλάδος χειροσφαίρισης γυναικών το 2005 και οι αγώνες της Εθνικής ομάδας Ανδρών Handball με Γερμανία, Ισπανία, Πολωνία, Σερβία, Τυνησία.

Χρησιμοποιείται ως έδρα από τους συλλόγους Α.Σ. ΓΑΙΑ ΔΡΑΜΑΣ ΔΡΑΜΑ 1986 BIANCO MONTE Κ.Α.Ο. Δράμας και Α.Σ. Τιτάνες Δράμας.

Παραπομπές
----------

1. 1 2 3 4 5  «Κλειστό Γυμναστήριο «Δημήτρης Κραχτίδης»», πληροφορίες στον ιστότοπο Stadia.gr.

Εξωτερικοί σύνδεσμοι
--------------------

* Δορυφορικός χάρτης της περιοχής (Ελληνικά)
Το **PuTTY** είναι εξομοιωτής τερματικού ανοικτού κώδικα που προσφέρεται δωρεάν, σειριακή κονσόλα και εφαρμογή που δίνει την δυνατότητα μεταφοράς αρχείων δικτύου.

Διάφορα πρωτόκολλα δικτύου ακολουθούνται, μεταξύ άλλων των SCP, SSH, Telnet.

Παρέχεται ταυτόχρονα η ευκαιρία σύνδεσης σε θύρα σειριακής μορφής.

Το όνομα "PuTTY" δεν έχει λάβει επισημοποιημένο ορισμό.

Η αρχική δημιουργία του PuTTY προέκυψε για τα Microsoft Windows, παρόλο αυτά έχει μεταφερθεί και σε άλλα συστήματα λειτουργικού. Η διαθεσιμότητα των επίσημων θυρών προσφέρεται για συγκεκριμένες πλατφόρμες τύπου Unix, με θύρες εργασίας σε εξέλιξη για Classic Mac OS και macOS, ενώ τέτοιες σε ανεπίσημη μορφή εξυπηρετούν πλατφόρμες όπως το Symbian, Windows Mobile και Windows Phone.

Το PuTTY δημιουργήθηκε και υφίσταται διαχείριση κυρίως από τον βρετανικής καταγωγής προγραμματιστή, Simon Tatham.

Δυνατότητες
-----------

Το PuTTY ως βοηθητικό πρόγραμμα με πολλές λειτουργίες, δίνει τη δυνατότητα στους χρήστες του να μπορούν να κάνουν αντιγραφή αρχείων μέσω της παροχής κρυπτογράφησης, ενεργοποιώντας συγκεκριμένα εργαλεία γραμμής εντολών. 
Ξεχωριστό σύστημα ασφαλείας παρέχεται ταυτόχρονα από τον ήδη ενσωματωμένο "πελάτη" Telnet της εφαρμογής. 
Το PuTTY συνοδεύεται από SCP και SFTP υπολογιστές - πελάτες της γραμμής εντολών.

Ιστορία
-------

Η δημιουργία του PuTTY ξεκίνησε στα τέλη του 1998, φτάνοντας να γίνεται χρησιμοποιήσιμος πελάτης SSH-2 μέχρι τον Οκτώβριο του 2000.

Παραπομπές
----------

1. ↑  www.chiark.greenend.org.uk/~sgtatham/putty/. Ανακτήθηκε στις 29  Ιουλίου 2021.
2. ↑  «PuTTY 0.80 is released» (στα Αγγλικά). 18 Δεκέμβριος 2023. Ανακτήθηκε στις 18 Δεκέμβριος 2023.
3. ↑  www.chiark.greenend.org.uk/~sgtatham/putty/licence.html. Ανακτήθηκε στις 29  Ιουλίου 2021.
4. ↑  «PUTTY FAQ». [PuTTY είναι] το όνομα ενός δημοφιλούς πελάτη SSH και Telnet. Η έννοια του "PuTTY" φημολογείται ως η αντίθετη αυτής του "getty", ή ότι είναι το υλικό που κάνει τα Windows χρήσιμα ή ότι είναι ένα είδος Teletype πλουτωνίου.

Εξωτερικοί σύνδεσμοι
--------------------

* Official PuTTY's website
Ο **Αντριάν Μπαιράμι** (γεννημένος στις 5 Απριλίου 2002) είναι επαγγελματίας ποδοσφαιριστής που αγωνίζεται ως κεντρικός αμυντικός για την δεύτερη ομάδα της Μπενφίκα. Γεννημένος στην Ελβετία, αγωνίζεται στην Εθνική Αλβανίας.

Καριέρα
-------

Ο Μπαιράμι είναι ένα προϊόν των ακαδημιών της Λανγκενθαλ στην Ελβετία, πριν μετακομίσει στην ακαδημία της Μπενφίκα το 2018.  Στις 29 Οκτωβρίου 2019, υπέγραψε το πρώτο του επαγγελματικό συμβόλαιο με την Μπενφίκα.  Έκανε το επαγγελματικό του ντεμπούτο με την Μπενφίκα σε μια ήττα 2-1 στη Σεγουντα Λίγα από την Ακαδέμικο ντε Βισέου, μπαίνοντας ως αλλαγή στο 75ο λεπτό.

Διεθνής καριέρα
---------------

Γεννημένος στην Ελβετία, ο Μπαιράμι είναι αλβανικής καταγωγής από την Οχρίδα.   Το 2019, έπαιξε και για την Ελβετία Κ-18 και την Αλβανία Κ-19.  Κλήθηκε στην εθνική Αλβανίας για ένα ζευγάρι φιλικών τον Μάιο του 2022.  Έκανε το ντεμπούτο του με την εθνική ομάδα της Αλβανίας σε ένα φιλικό 0–0 με την Εσθονία στις 13 Ιουνίου 2022.

Παραπομπές
----------

1. ↑  «TOBE: Adrian Bajrami setzt alles auf die Karte Fussball». *www.talent-oe.ch*.
2. ↑  «Oficial: Jovem de 17 anos assina contrato profissional com o Benfica». *Notícias ao Minuto*. 21 Οκτωβρίου 2019.
3. ↑  «Académico de Viseu vence o Benfica B e ganha fôlego na luta pela permanência». *www.ojogo.pt*. Αρχειοθετήθηκε από το πρωτότυπο στις 19 Μαΐου 2022. Ανακτήθηκε στις 18 Σεπτεμβρίου 2022.
4. ↑  «Adrian Bajrami, shqiptari nga Ohri i bashkohet Kombëtares Shqiptare (FOTO)» (στα Αλβανικά). *StrugaEkspres.com*. 19 March 2022. .
5. ↑  «Ekskluzive/Zvicra tha se do ta tundojë që të ndërrojë zgjedhjen, familjari i Adrian Bajramit: Tifozët të mos shqetësohen, përgjithmonë i SHQIPËRISË» (στα Αλβανικά). Sport Ekspres. 23 March 2022. .
6. ↑  «Schnappt uns Albanien ein grosses Abwehr-Talent weg?». *blue News*.
7. ↑  Kreis, Stefan (24 Μαρτίου 2022). «Adrian Bajrami tourne le dos à l'équipe de Suisse». *Blick*.
8. ↑  Strack-Zimmermann, Benjamin. «Albania vs. Estonia». *www.national-football-teams.com*.
Για άλλες χρήσεις, δείτε: Παρασκευή (αποσαφήνιση).
Με το όνομα **Παρασκευή**, είναι γνωστή η έκτη σε σειρά ημέρα της εβδομάδας των Εβραίων, με πρώτη ημέρα την Κυριακή, ενώ άλλες φορές αναφέρεται ως πέμπτη ημέρα της εβδομάδος με πρώτη τη Δευτέρα. Ακολουθεί την Πέμπτη και προηγείται του Σαββάτου. 

Η ημέρα Παρασκευή αναφέρεται από τον Τερτυλλιανό και ως **«έκτη Σαββάτων»** (sexta sabbati), καθώς και **«Προσάββατον»** κατά τον Επιφάνειο. Αλλά και ο Ευαγγελιστής Μάρκος υπαινίσσεται το αυτό κατά την ημέρα του Πάθους γράφωντας *«επεί ήν Παρασκευή, ό εστί Προσάββατον»*. (Μάρκου: 15,42). 

Γενικά το όνομα αυτό καθιερώθηκε από τους Εβραίους επειδή την ημέρα αυτή παρασκεύαζαν ό,τι θα χρησιμοποιούσαν την επομένη, τούτο και υιοθετήθηκε από τους Χριστιανούς, χωρίς να υφίσταται ίδιος λόγος. 

Από το τέλος του 2ου αιώνα φαίνεται πως οι Χριστιανοί την ημέρα αυτή μαζί με την Τετάρτη, τη λεγόμενη «Τετράς», τις καθιέρωσαν ως ημέρες νηστείας. Τη μεν Τετάρτη *«διά τό γινόμενον συμβούλιον υπό των Ιουδαίων επί τη προδοσία του Κυρίου»*, τη δε Παρασκευή *«διά τό πεπονθέναι τον Κύριον υπέρ ημών»*. (Πέτρου Αλεξανδρείας Κανών 15). 

Επειδή όμως η μεν Τετράς για τους αρχαίους Έλληνες Εθνικούς ήταν η ημέρα που επευφημίζοταν ο Ερμής, τη δε Παρασκευή η Αφροδίτη , ο Κλήμης ο Αλεξανδρεύς σημπλήρωσε θεολογικά την επιταγή: τις ημέρες αυτές των νηστειών με τη ρήση ο «γνωστικός και πεφωτισμένος» Χριστιανός: *«οίδε και της νηστείας τα αινίγματα της Τετράδος και Παρασκευής»* και *«νηστεύει κατά τον βίον φιλαργυρίας τε ομού και φιληδονίας»*. 

Σημειώνεται ότι η Παρασκευή είναι ημέρα αργίας και συνάθροισης για προσευχή των Μουσουλμάνων, (αντίστοιχα της Κυριακής των Χριστιανών, και του Σαββάτου των Εβραίων)  , ειδικά στη Σαουδική Αραβία, το Ιράν και το Ιράκ. Παρά ταύτα παγκοσμίως σε όλες τις εμπορικές πράξεις η Παρασκευή λογίζεται ως εργάσιμη πέμπτη ημέρα της εβδομάδας.

Λαογραφία
---------

Η Παρασκευή αν συμπέσει με τη 13η μέρα ενός μήνα, θεωρείται σε πολλές χώρες άτυχη, ενώ κάτι τέτοιο δεν ισχύει για την Ελλάδα και την Ισπανία, στις οποίες χώρες θεωρείται άτυχη η Τρίτη. Τούτο προήλθε από τη αγγλική ναυτική λαογραφία του Μεσαίωνα.

Σημειώσεις
----------

**α.**^****  Υπόψη ότι στις ευρωπαϊκές γλώσσες το όνομα παραμένει συνυφασμένο με την Αφροδίτη, όπως επίσης και στην αστρολογία.

Παραπομπές
----------

1. 1 2 3 4 5 6 7  «Μεγάλη Ελληνική Εγκυκλοπαίδεια Δρανδάκη». *Μεγάλη Ελληνική Εγκυκλοπαίδεια Δρανδάκη*. **ΙΘ΄**, σσ. 663.
2. ↑  Juan E. Campo (2009). *Encyclopedia of Islam*. New York: Facts of File. σελίδες 306. ISBN 978-0-8160-5454-1.
3. ↑  Geoff Teece (2008). *Islam*. Franklin Watts Ltd. σελίδες 306. ISBN 978-0749683245.

Εξωτερικοί σύνδεσμοι
--------------------

|  |  |
| --- | --- |
| wiktionary logowiktionary logo | Το *Βικιλεξικό* έχει σχετικό λήμμα:  **Παρασκευή**  |

|  |  |
| --- | --- |
| Commons logoCommons logo | Τα Wikimedia Commons έχουν πολυμέσα σχετικά με το θέμα   **Παρασκευή** |

  


|  |  |  |  |
| --- | --- | --- | --- |
| 

| π • σ • ε
Ημέρες της εβδομάδας |
| --- |
|  |
| 
* Δευτέρα
* Τρίτη
* Τετάρτη
* Πέμπτη
* Παρασκευή
* Σάββατο
* Κυριακή
 |

 |

|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* GND: 4275829-4

 |

 |
**Campobello di Licata** ( Sicilian </link> ) είναι μια *κοινότητα* (δήμος) στην επαρχία Agrigento στην ιταλική περιφέρεια Σικελίας, που βρίσκεται περίπου 110 kilometres (68 mi) νοτιοανατολικά του Παλέρμο και περίπου 30 kilometres (19 mi) ανατολικά του Agrigento .

Φυσική γεωγραφία
----------------

Το Campobello di Licata είναι μια λοφώδης πόλη στην επαρχία Agrigento, που βρίσκεται σε ένα οροπέδιο της κοιλάδας του ποταμού Salso στα 316 μέτρα πάνω από την επιφάνεια της θάλασσας. Η επικράτεια, η οποία έχει επέκταση περίπου 80 km², συνορεύει με τα Ravanusa, Naro και Licata. Ο μόνιμος πληθυσμός είναι 9.616 κάτοικοι. απέχει 51 χλμ από την πρωτεύουσα της επαρχίας.

Τα σύνορά του οριοθετούνται δυτικά από τον χείμαρρο Canale και ανατολικά από τον χείμαρρο Milici. Επιπλέον, το Campobello di Licata είναι μόλις 4 χλμ από Ravanusa.

### Σύγχρονη Εποχή

Σημαντικά δημόσια έργα είναι από τα τέλη του 19ου αιώνα, κυρίως από τον δήμαρχο Salvatore Ciotta: βρύσες πόσιμου νερού, βιβλιοθήκη, δημοτική μπάντα, σχολικές τάξεις, φωτισμός πετρελαίου, η πρόσοψη της μητέρας εκκλησίας, το δημοτικό ρολόι, τα πεζοδρόμια των δρόμων. το νεκροταφείο και η δημοτική έπαυλη.

Το 1980 ξεκίνησε μια μεγάλη αναδιάρθρωση της πόλης στο Campobello di Licata, δημιουργήθηκαν μνημεία από τον Αργεντινό καλλιτέχνη Silvio Benedetto και υπηρεσίες και δομές μιας σύγχρονης πόλης με ένα συνεκτικό και στυλιστικά ενιαίο όραμα.

Το Campobello di Licata συνορεύει με τους ακόλουθους δήμους: Licata, Naro, Ravanusa και Canicattì .
Ο **Γιάννης Νικολαΐδης** (Ρόδος, 18 Μαΐου 1931) είναι Έλληνας τραγουδιστής.

Βιογραφία
---------

Γεννημένος στη Ρόδο στις 18 Μαΐου το 1931. Η καλλιτεχνική του καριέρα άρχισε στα τέλη της δεκαετίας του 1950 κι αμέσως αναδείχτηκε ως ο «καντσονετίστας», που αργότερα θα τιμηθεί με το διεθνές βραβείο *«Fontane di Roma»* (1987). Οι εκπομπές του στο ραδιόφωνο και ιδιαίτερα αυτή με τον τίτλο *20 λεπτά μετά τα μεσάνυχτα,* του χάρισαν την επωνυμία *«η χρυσή* *φωνή»,* ενώ στην Ιταλία έγινε γνωστός ως *«Giovanni di Rodi».*

Έχει συνεργαστεί με πολλούς συνθέτες και κυρίως, με τον Κώστα Γιαννίδη και τον Κώστα Καπνίση. 

Η δισκογραφία του περιλαμβάνει κοσμαγάπητες λυρικές μελωδίες της διεθνούς και ελληνικής ελαφριάς μουσικής. Το 1997 κυκλοφόρησε ο συλλεκτικός του δίσκος *«*Parlami d´amore*»* με ενορχηστρώσεις ιταλικών τραγουδιών από τον Θέμη Ρούσσο. Η εταιρία με την οποία συνεργάζεται ο Νικολαΐδης, θέλοντας να τιμήσει τα 50 χρόνια του στο χώρο της μουσικής, εξέδωσε δυο πρωτότυπα cds, όπου ακούγονται παράλληλες ερμηνείες έξι τραγουδιών από τους Χοσέ Καρρέρας, Λουτσιάνο Παβαρόττι, Πλάθιδο Ντομίνγκο, Κλάουντιο Βίλα, Τίνο Ρόσι και Γιάννη Νικολαΐδη. Είναι μια έκδοση καταξίωσης του Έλληνα τραγουδιστή, για τον οποίο η Σοφία Σπανούδη είχε γράψει στην εφημερίδα *Τα Νέα*:

> *«Είναι ο διαλεχτός καλλιτέχνης ανάμεσα στους διαλεχτούς. […] Το τραγούδι του σκορπίζει ένα διάχυτο θέλγητρο, που φθάνει ως τη συγκίνηση».*
> 
>

Παραπομπές
----------

1. ↑  GreekDiscography. «GreekDiscography». *www.GreekDiscography.gr*. Ανακτήθηκε στις 25 Ιανουαρίου 2024.

Πηγές
-----

* Εφημ. ***«Τα Νέα»,*** 8.6.1951
* Εφημ. ***«Η Καθημερινή»,*** 24.5.1951
* Εφημ. ***«Ακρόπολις»,*** 20.5.1951
* Τάκη Καλογερόπουλου: ***«Το Λεξικό της Ελληνικής Μουσικής»,*** τ. 4, σ. 350
**Maletto** ( Sicilian </link> ) είναι μια *κοινότητα* (δήμος) στη Μητροπολιτική πόλη της Κατάνια στην ιταλική περιφέρεια Σικελίας, που βρίσκεται περίπου 140 kilometres (87 mi) ανατολικά του Παλέρμο και περίπου 40 kilometres (25 mi) βορειοδυτικά της Κατάνια .

Το Maletto συνορεύει με τους εξής δήμους: Adrano, Belpasso, Biancavilla, Bronte, Castiglione di Sicilia, Nicolosi, Randazzo, Sant'Alfio, Zafferana Etnea. Είναι ένας θύλακας εντός του Bronte και συνορεύει με τους άλλους οκτώ σε ένα σημείο στην κορυφή της Αίτνας .

Ετυμολογία
----------

Το όνομα "Maletto" προέρχεται από τον αραβικό όρο "Mālat", που σημαίνει "μικρό κτήμα" ή "μικρό αγρόκτημα". Αυτή η ετυμολογία αντανακλά την ιστορική επιρροή της αραβικής κυριαρχίας στη Σικελία κατά τον Μεσαίωνα.

Κατά τη διάρκεια του Αραβικού Εμιράτου της Σικελίας, που διήρκεσε από τον 9ο έως τον 11ο αιώνα, πολλά τοπωνύμια στη Σικελία επηρεάστηκαν από την αραβική γλώσσα. Το Maletto, όπως και πολλές άλλες πόλεις της περιοχής, απέκτησε το όνομά του κατά τη διάρκεια αυτής της περιόδου.

Με την πάροδο του χρόνου, ο αραβικός όρος "Mālat" μετατράπηκε στο σημερινό όνομα "Maletto", καθώς η πόλη περιήλθε υπό την κυριαρχία των Νορμανδών, Αντζεβίν και επακόλουθων κυριαρχιών. Η ετυμολογία των τοπωνυμίων μπορεί να εξελιχθεί και να αλλάξει κατά τη διάρκεια της ιστορίας, επηρεασμένη από τις γλωσσικές αλλαγές, την πολιτισμική αφομοίωση και το πέρασμα του χρόνου.

Γεωγραφία
---------

Το Maletto είναι μια μικρή πόλη που βρίσκεται στην επαρχία της Κατάνια, στη βορειοανατολική Σικελία, στην Ιταλία. Βρίσκεται στους πρόποδες της Αίτνας, του μεγαλύτερου ενεργού ηφαιστείου στην Ευρώπη. Η γεωγραφία του Μαλέτου χαρακτηρίζεται από την εγγύτητά του με την Αίτνα και τα γύρω φυσικά τοπία.

Η πόλη είναι φωλιασμένη σε μια κοιλάδα που περιβάλλεται από κυματιστούς λόφους και εύφορες πεδιάδες, που είναι ιδανικές για αγροτικές δραστηριότητες. Το ηφαιστειακό έδαφος στην περιοχή είναι ιδιαίτερα γόνιμο και υποστηρίζει την καλλιέργεια διαφόρων καλλιεργειών, συμπεριλαμβανομένων των εσπεριδοειδών, της ελιάς, των σταφυλιών και άλλων γεωργικών προϊόντων.

Συνολικά, η γεωγραφία του Maletto ορίζεται από τη θέση του στους πρόποδες της Αίτνας, τις εύφορες πεδιάδες και λόφους και τα ηφαιστειακά τοπία που διαμορφώνουν την περιοχή. Η αλληλεπίδραση των φυσικών στοιχείων, όπως το ηφαίστειο, το εύφορο έδαφος και η γραφική θέα, συμβάλλουν στη φυσική ομορφιά της πόλης και την καθιστούν ελκυστικό προορισμό για τους επισκέπτες.

εξωτερικοί σύνδεσμοι
--------------------

* Επίσημη ιστοσελίδα
**Pedara** ( Sicilian </link> ) είναι μια *κοινότητα* (δήμος) στη Μητροπολιτική πόλη της Κατάνια στην ιταλική περιφέρεια Σικελίας, που βρίσκεται περίπου 224 kilometres (139 mi) νοτιοανατολικά του Παλέρμο και περίπου 11 kilometres (7 mi) βόρεια της Κατάνια .

Ο Pedara συνορεύει με τους δήμους Mascalucia, Nicolosi, San Giovanni la Punta, Trecastagni, Tremestieri Etneo και Zafferana Etnea .

Οικονομία
---------

### Ο ΤΟΥΡΙΣΜΟΣ

Κατά τη θερινή περίοδο, είναι ένα θέρετρο διακοπών λόγω του πιο δροσερού κλίματος από την Κατάνια λόγω του υψομέτρου. Στο βορειότερο μέρος βρίσκεται το αρχαίο αγροτικό χωριό Ταρδέρια, που περιβάλλεται από μια μεγάλη επέκταση καστανιώνων με ορεινή χλωρίδα και αλπικά είδη δέντρων. Από το Pedara μπορεί κανείς να φτάσει εύκολα στην Αίτνα (περίπου 15 χλμ.). Κατά μήκος του επαρχιακού δρόμου προς την Αίτνα, το fossa del Salto del Cane, ένας αρχαίος εξαφανισμένος κρατήρας με εξοπλισμένη περιοχή (Βάση για πεζοπορία στο πάρκο της Αίτνας ).

εξωτερικοί σύνδεσμοι
--------------------

* Επίσημη ιστοσελίδα
O **Φρειδερίκος**, γερμ. Friedrich (1010 - 3 Μαΐου 1097) από τον Οίκο των Χοεντσόλερν ήταν κόμης του Ζύλιχεν (Sülichen).

Βιογραφία
---------

Ήταν γιος του Φρειδερίκου ή του Χέσσο Β΄ του Ζύλιχγκαου και της Χίλτγκαρτ. Η περιοχή του Ζύλιχ είναι περίπου το σημερινό Τύμπιγκεν.

Η σπουδαιότητά του βρίσκεται στο ότι πιθανό να είναι ο γενάρχης των Χοεντσόλερν, οι οποίοι από μπουργκράβοι της Νυρεμβέργης έγιναν εκλέκτορες του Βρανδεμβούργου, μετά βασιλείς της Πρωσίας και τέλος αυτοκράτορες της Γερμανίας. Επόμενο καταγεγραμμένο μέλος του Οίκου είναι ο γιος του Μπούρκχαρτ Α΄.

Οικογένεια
----------

Νυμφεύτηκε ίσως την Ίρμεντρουτ, κόρη του Μπούρκχαρτ κόμη του Νέλλενμπουρκ και μάλλον είχε τέκνο τον:

* Μπούρκχαρτ Α΄ πριν το 1025-1061, κόμης του Τσόλερν.

Πρόγονοι
--------

| Πρόγονοι του Φρειδερίκου του Ζύλιχεν |
| --- |
| 

|  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
|   |   |   |   |   |   |   |   |   |   |   |   |   |   |   |   |   |
|
|
|
|
|
|
|
|
|
|
|
|
|
|
|
|
|
|
|
|
|
|
|
|
|
|
|
|
|
|   | 2.Φρειδερίκος ή Χέσσο Β΄ του Ζύλιχγκαου |   |
|   |
|   |   |   |   |   |   |   |   |   |   |   |   |   |   |
|
|
|
|
|
|
|
|
|
|
|
|
|
|
|
|
|
|
|
|
|
|
|
|
|
|
|
|
|
|   | **Φρειδερίκος του Ζύλιχεν** |   |
|   |
|   |   |   |   |   |   |   |   |   |   |   |   |   |   |   |   |   |
|
|
|
|
|
|
|
|
|
|
|
|
|
|
|
|
|
|
|
|
|
|
|
|
|
|
|
|
|
|   | 3.Χίλτγκαρτ |   |
|   |
|   |   |   |   |   |   |   |   |   |   |   |   |   |   |
|
|
|
|
|
|
|
|
|
|
|
|
|
|
|
|
|
|
|
|
|
|
|
|
|
|
|
|
|

 |

Πηγές
-----

* Friedrich von Sülichen

Αναφορές σε πηγές
-----------------

1. ↑  Ανακτήθηκε στις 26  Νοεμβρίου 2018.
2. ↑  Ανακτήθηκε στις 27  Νοεμβρίου 2018.
Η **Ομοσπονδία Ποδοσφαίρου Βενεζουέλας** (ισπανικά: *Federación Venezolana de Fútbol*, FVF) είναι το ανώτατο διοικητικό όργανο όσον αφορά το άθλημα του ποδοσφαίρου στη Βενεζουέλα. Ιδρύθηκε το 1926, ενώ το 1952 έγινε μέλος της CONMEBOL, καθώς και της FIFA. Αποτελεί τη διοργανώτρια αρχή των εθνικών πρωταθλημάτων ποδοσφαίρου, Πριμέρα Ντιβισιόν και Σεγούντα Ντιβισιόν. Είναι υπεύθυνη για την οργάνωση και λειτουργία των εθνικών ομάδων ανδρών, γυναικών και νέων της Βενεζουέλας.

Κόπα Αμέρικα 2007
-----------------

Η Βενεζουέλα επιλέχθηκε ως διοργανώτρια χώρα για το Κόπα Αμέρικα 2007. Η FVF και η CONMEBOL ήταν υπεύθυνες για πολλές πτυχές της οργάνωσης και λειτουργίας της διοργάνωσης.

Παραπομπές
----------

1. ↑  «Country trying to avoid FIFA sanctions». *ESPNFC.com*. Ανακτήθηκε στις 15 Δεκεμβρίου 2014.

Εξωτερικοί σύνδεσμοι
--------------------

* Επίσημος ιστότοπος

|  |  |  |  |
| --- | --- | --- | --- |
| 

| π • σ • ε
Εθνικές ομοσπονδίες ποδοσφαίρου της Νοτίου Αμερικής (CONMEBOL) |
| --- |
|  |
| 
* Αργεντινή
* Βενεζουέλα
* Βολιβία
* Βραζιλία
* Ισημερινός
* Κολομβία
* Ουρουγουάη
* Παραγουάη
* Περού
* Χιλή
 |

 |
Ο **Κόνραντ Γκούζντα** (**Konrad Guzda**) (γεννημένος στις 25 Σεπτεμβρίου 1990) είναι Πολωνός με ελληνική υπηκοότητα επαγγελματίας πετοσφαιριστής. Έχει ύψος 1,85 μ. και αγωνίζεται στη θέση του λίμπερο.

Καριέρα
-------

Ο Κόνραντ Γκούζντα έκανε τα πρώτα του βήματα στο χώρο της πετοσφαίρισης στις ακαδημίες του Πανελληνίου, στον οποίο υπέγραψε και το πρώτο του επαγγελματικό συμβόλαιο συνεργασίας.

Στην ομάδα του Πανελληνίου παρέμεινε μέχρι το 2012 με εξαίρεση τη σεζόν 2009-10 όπου είχε αγωνιστεί με τη φανέλα του Απόλλωνος Αθηνών.

Τη σεζόν 2012-13, ο Κόνραντ Γκούζντα αγωνίστηκε με τη φανέλα της Λαμίας, ενώ τη διετία 2013-15 αποτέλεσε παίκτη της ΑΕΚ, με την οποία, μάλιστα, κατέκτησε το Λιγκ Καπ του 2014.

Στις 16 Ιουνίου 2015, ο Κόνραντ Γκούζντα υπέγραψε επαγγελματικό συμβόλαιο μονοετούς διαρκείας με τον Ολυμπιακό Πειραιώς.

Στις 10 Μαΐου του 2016, ο Κόνραντ Γκούζντα ανανέωσε το επαγγελματικό του συμβόλαιο διάρκειας ενός έτους με τον Ολυμπιακό Πειραιώς.

Τη σεζόν 2017-18 αγωνίστηκε στον Παναθηναϊκό.

Τίτλοι
------

* **2 Κύπελλα Ελλάδας:**
	+ 2016, 2017
* **3 Λιγκ Καπ Ελλάδας:**
	+ 2014, 2016, 2017

Πηγές
-----

* Κόνραντ Γκούζντα

Παραπομπές
----------

1. ↑  «Ο Κόνραντ Γκούζντα στον Ολυμπιακό!». olympiacos.org. 2015-06-16. Αρχειοθετήθηκε από το πρωτότυπο στις 2015-06-17.. Ανακτήθηκε στις 2016-05-15.
2. ↑  «Ανανέωσε ο Κόνραντ Γκούζντα». 10/05/2016. Αρχειοθετήθηκε από το πρωτότυπο στις 2/2/2024. .
Το **Cameleon** είναι ένα λογισμικό το iOS που επιτρέπει στον χρήστη να μεταδίδει βίντεο ζωντανά σε διάφορες πλατφόρμες κοινωνικών δικτύων, συμπεριλαμβανομένου του Facebook και του Youtube. Οι χρήστες συνδέονται στην υπηρεσία που είναι διαθέσιμη στο κοινό με ψηφιακή κάμερα και ένα υπολογιστή με πλατφόρμες όπως οι YouTube Live, Facebook Live, Tumblr, RTSP, RTMP, Wowza Streaming Engine, Adobe Flash Media Server και διάφορα media server.

Λογισμικό επιφάνειας εργασίας
-----------------------------

Το Cameleon for Mac (macOS) είναι το λογισμικό της εταιρίας για ζωντανή μετάδοση βίντεο για τα Windows και iOS. Το λογισμικό υποστηρίζει ενσωματομένες ή και συνδεδεμένες κάμερες αλλα και wired και wireless κάμερες, HD ποιότητας streaming και μέχρι και 6 συνδεδεμένες κάμερες.

Παραπομπές
----------

1. ↑
2. ↑  Cameleon.live Site Traffic" Αρχειοθετήθηκε 2016-11-16 στο Wayback Machine.. Alexa Internet. Retrieved 2016-11-17
3. ↑
4. ↑  «Αρχειοθετημένο αντίγραφο». Αρχειοθετήθηκε από το πρωτότυπο στις 18 Νοεμβρίου 2016. Ανακτήθηκε στις 23 Νοεμβρίου 2016.
5. ↑  «Αρχειοθετημένο αντίγραφο». Αρχειοθετήθηκε από το πρωτότυπο στις 14 Ιανουαρίου 2018. Ανακτήθηκε στις 23 Νοεμβρίου 2016.
6. ↑  «Αρχειοθετημένο αντίγραφο». Αρχειοθετήθηκε από το πρωτότυπο στις 18 Νοεμβρίου 2016. Ανακτήθηκε στις 23 Νοεμβρίου 2016.
Χριστούγεννα στην Τεχνόπολη
Συντεταγμένες: 37°58′41″N 23°42′49″E﻿ / ﻿37.978024°N 23.713662°E﻿ / 37.978024; 23.713662

Η Τεχνόπολις των Αθηνών
Βόλτα στην Τεχνόπολη
Με το όνομα **Τεχνόπολις Δήμου Αθηναίων** φέρεται σήμερα ο χώρος της άλλοτε βιομηχανικής εγκατάστασης του Φωταερίου Αθηνών, που έπαψε να λειτουργεί την 1η Οκτωβρίου του 1984 μετά από τις έντονες διαμαρτυρίες των κατοίκων της περιοχής, της συνοικίας Γκάζι, όπως αυτός έχει σήμερα διαμορφωθεί και αναπλαστεί σε πολιτιστικό πολυχώρο. Στο χώρο εγκαινιάστηκε το 2013 το Βιομηχανικό Μουσείο Φωταερίου.

Πρωτεργάτης αυτής της μεταμόρφωσης του βιομηχανικού χώρου, πάρκου, σε πολιτιστικό χώρο ήταν ο δήμαρχος Αθηναίων Μιλτιάδης Έβερτ επί δημαρχίας του οποίου και ξεκίνησαν οι εργασίες διαμόρφωσης και ανάπλασης, που ολοκληρώθηκαν επί δημάρχου Δ. Αβραμόπουλου το 2001. Πρόκειται για βιομηχανικό μουσειακό χώρο έκτασης 30 στρεμμάτων, που έχει διαμορφωθεί παράλληλα σε πολυδύναμο χώρο πολιτισμού αποτελώντας έναν ακόμη πόλο πολιτιστικής έλξης της σύγχρονης Αθήνας.

Το Γκάζι
Οι άλλοτε δεξαμενές (αεροφυλάκια), αποθήκες, βιομηχανικές εγκαταστάσεις, καπνοδόχοι, φούρνοι κ.λπ έχουν μεταβληθεί σ' ένα καλλιτεχνικό «δέσιμο» στους σκοπούς της νέας παρουσίασης και παραγωγής τέχνης στο χώρο. Σήμερα στις εγκαταστάσεις της «Τεχνόπολις» περιλαμβάνονται αίθριοι και κλειστοί εκθεσιακοί χώροι, χώροι συνεδρίων, πολιτιστικών εκδηλώσεων και παρουσιάσεων, μουσικής, χορού, θεάτρου, φωτογραφίας, ζωγραφικής, κόμικς, αγιογραφίας και κάθε καλλιτεχνικής εκδήλωσης. Επίσης, στον ίδιο χώρο και στο ειδικά διαμορφωμένο πρώτο αεροφυλάκιο - δεξαμενή βρίσκονται οι εγκαταστάσεις του δημοτικού ραδιοφωνικού σταθμού Αθήνα 9.84 καθώς και η Υδρόγειος της Ειρήνης στην επίσημη είσοδο της εγκατάστασης.

Όλος αυτός ο πολυχώρος είναι αφιερωμένος στον Μάνο Χατζιδάκι, του οποίου το όνομα φέρει επιπρόσθετα. Κάθε χρόνο παρουσιάζει δεκάδες καλλιτεχνικές εκδηλώσεις, όπως μουσική, χορό, κινηματογράφο, θέατρο και παραστατικές τέχνες, εικαστικά και εφαρμοσμένες τέχνες, εκπαιδευτικά προγράμματα για παιδιά, περιοδικές εκθέσεις, πρωτοβουλίες για την ανάπτυξη της καινοτομίας και της επιχειρηματικότητας με πάνω από 600.000 επισκέπτες ετησίως.

Παραπομπές
----------

1. ↑  Μόνιμη έκθεση προσωπικών αντικειμένων της Μαρίας Κάλλας- Η La Divina «ζωντανεύει» στο φουαγιέ του Ολύμπια - Δημοτικό Μουσικό Θέατρο Μαρία Κάλλας

Εξωτερικοί σύνδεσμοι
--------------------

* Ιστοσελίδα της Τεχνόπολης Δήμου Αθηναίων
Αυτό το λήμμα αφορά την αρχαία πόλη.  Για τον σύγχρονο οικισμό, δείτε: Ακραίφνιο Βοιωτίας.  
Συντεταγμένες: 38°27′4.21″N 23°13′21.50″E﻿ / ﻿38.4511694°N 23.2226389°E﻿ / 38.4511694; 23.2226389

Χάρτης της αρχαίας Βοιωτίας
Η **Ακραιφία** ή **Ακραίφνιο** ήταν αρχαία Βοιωτική πόλη χτισμένη στην ίδια περίπου θέση με την σύγχρονη πόλη. Αναφέρεται από τον Ηρόδοτο και τον Στράβωνα με το όνομα Ακραιφία. Ο Παυσανίας αναφέρει ότι στο Ακραίφνιο υπήρχε στην εποχή του αξιοθέατος ναός του Διονύσου, με λατρευτικό άγαλμα καθώς και ο σημαντικός Ναός του Πτώου Απόλλωνα. Η πόλη ανήκε στην επικράτεια της Θήβας και σε αυτή κατέφυγαν πολλοί Θηβαίοι μετά την καταστροφή της πόλης τους από τον Μέγα Αλέξανδρο το 335 π.Χ.

Ερείπια των τειχών της αρχαίας πόλης βρίσκονται στο ύψωμα πάνω από το σύγχρονο χωριό.

Η ακρόπολη της αρχαίας πόλης
----------------------------

Η Ακρόπολη της αρχαίας Ακραιφνίας βρίσκεται νότια του σημερινού χωριού στο λόφο Σκοπιά. Σώζεται τμήμα της οχύρωσης του 4ος αιώνας π.Χ. καθώς και πύργος πεντάγωνης κάτοψης με πύλη. Αρχαίο δομικό υλικό και επιγραφές βρίσκονται εντοιχισμένα στην εκκλησία του Αγίου Γεωργίου. Δεν έχει ανασκαφεί πλην μικρής έρευνας του Y. Garlan που δημοσιεύτηκε στο περιοδικό Bulletin de Correspondance Hellenique του 1974. 
Το Ιερό του Απόλλωνα Πτώου βρίσκεται ανατολικά του Ακραιφνίου στο όρος Πελαγία. Αποτελείτο από ναό (αρχαϊκών και κατόπιν ελληνιστικών χρόνων) γύρω από τον οποίο ήταν στημένοι αναθηματικοί κούροι και τρίποδες. Σε χαμηλότερα επίπεδα υπήρχαν στοές, ξενώνας, μεγάλη δεξαμενή και πηγή χρησμών. Ανασκάφηκε σε διαφορετικές περιόδους από το 1885 (Γαλλική Αρχαιολογική Σχολή).

Παραπομπές
----------

1. ↑  «Ιστορία της αρχαίας πόλης». Αρχειοθετήθηκε από το πρωτότυπο στις 4 Φεβρουαρίου 2008. Ανακτήθηκε στις 16 Απριλίου 2011.
2. ↑  Βικιθήκη, Παυσανίας *Ελλάδος περιήγηση/Βοιωτικά* ἐντεῦθεν ἐς Ἀκραίφνιόν ἐστιν ὁδὸς τὰ πλείω πεδιάς. εἶναι δὲ ἐξ ἀρχῆς τε μοῖραν τῆς Θηβαί̈δος τὴν πόλιν φασὶ καὶ ὕστερον διαπεσόντας Θηβαίων ἐς αὐτὴν ἄνδρας εὕρισκον, ἡνίκα Ἀλέξανδρος ἐποίει τὰς Θήβας ἀναστάτους: ὑπὸ δὲ ἀσθενείας καὶ γήρως οὐδὲ ἐς τὴν Ἀττικὴν ἀποσωθῆναι δυνηθέντες ἐνταῦθα ᾤκησαν. κεῖται μὲν τὸ πόλισμα ἐν ὄρει τῷ Πτώῳ, θέας δὲ ἄξια ἐνταῦθα Διονύσου ναός ἐστι καὶ ἄγαλμα. [6] προελθόντι δὲ ἀπὸ τῆς πόλεως ἐν δεξιᾷ πέντε που καὶ δέκα σταδίους τοῦ Ἀπόλλωνός ἐστι τοῦ Πτώου τὸ ἱερόν.

Εξωτερικοί Σύνδεσμοι
--------------------

* Ιστορία της αρχαίας πόλης

|  |  |
| --- | --- |
| 

|  |
| --- |
| * Πύλη:Αρχαιολογία
* Πύλη:Ιστορία
* Πύλη:Ελλάδα
 |

 |
Ο **Άλκης Παπακώστας** ήταν αγωνιστής της Εθνικής Αντίστασης και της ειρήνης. Ήταν καθηγητής Διεθνούς Δικαίου του Παντείου Πανεπιστημίου.

Βιογραφία
---------

Ο Άλκης Παπακώστας γεννήθηκε το 1923 στο Πορτ Σάιντ της Αιγύπτου και πέρασε τα εφηβικά του χρόνια στα Γιάννενα, απ' όπου κατάγονταν οι γονείς του.

Τελείωσε τις γυμνασιακές του σπουδές στη Ζωσιμαία Σχολή Ιωαννίνων και κατόπιν σπούδασε Νομικές και Πολιτικές Επιστήμες στο Αριστοτέλειο Πανεπιστήμιο Θεσσαλονίκης.

Σε νεαρή ηλικία εγκαταστάθηκε στην Ελλάδα. Πήρε μέρος στην Εθνική Αντίσταση και στον αντιδικτατορικό αγώνα.

Επί πολλά χρόνια ήταν εξέχον στέλεχος του Κινήματος Ειρήνης. Ήταν ιδρυτικό μέλος του Κέντρου Μαρξιστικών Ερευνών (ΚΜΕ), εκλέχτηκε στο πρώτο Διοικητικό του Συμβούλιο το 1975 και ήταν μέλος του προεδρείου του.

Ο Άλκης Παπακώστας έθεσε τις γνώσεις και την επιστημονική του κατάρτιση στην υπηρεσία του λαϊκού κινήματος και του ΚΚΕ. Με το έργο του ως πανεπιστημιακός δάσκαλος και με τη δράση του στους λαϊκούς αγώνες θέλησε να αποδείξει ότι η επιστήμη αποκτάει τον αληθινό στόχο της, μόνο όταν συνδέεται με την κομμουνιστική κοσμοθεωρία και την εργατική τάξη, το φορέα της σοσιαλιστικής κοινωνικής αλλαγής.

Δίδαξε στο Πάντειο Πανεπιστήμιο ως υφηγητής επί σειρά ετών, ενώ μετά την πτώση της χούντας αναγορεύτηκε αναπληρωτής καθηγητής και έπειτα τακτικός καθηγητής του Δημόσιου Διεθνούς Δικαίου. 

Ηταν μέλος του ΚΚΕ και συμμετείχε δραστήρια στο παγκόσμιο κίνημα ειρήνης και ειδικά στον αγώνα ενάντια στο απαρτχάιντ μέσα από την ΕΕΔΥΕ και άλλες οργανώσεις. 

Ηταν επί σειρά ετών πρόεδρος του Ελληνοτσεχοσλοβακικού Συνδέσμου.

Είχε πλούσιο ερευνητικό και συγγραφικό έργο. Συνολικά έχει συγγράψει και δημοσιεύσει πάνω από 14 συγγράμματα και 60 επιστημονικά άρθρα σε ελληνικά και ξένα επιστημονικά περιοδικά.

Προσωπική ζωή
-------------

Στις 29 Ιουνίου 1957 παντρεύτηκε την Έλσα Οικονομίδου και απέκτησε μαζί της δύο παιδιά, την Αλίνα και τον Χάρη. 

Απεβίωσε στις 29 Μαρτίου 1997 σε ηλικία 74 ετών και κηδεύτηκε στο Νεκροταφείο Νέας Σμύρνης. Ύστατο χαιρετισμό στον Άλκη Παπακώστα απηύθυναν ο Ευάγγελος Μαχαίρας από τη Διεθνή Επιτροπή για τη Διεθνή Ύφεση και Ειρήνη, ο Σήφης Αναστασάκος από τον Ελληνοτσεχοσλοβακικό Σύνδεσμο, ο Ηλίας Λέγγερης εκ μέρους της ΚΕ του ΚΚΕ και ο Κωνσταντίνος Τουμασάτος από τον Ελληνοκουβανικό Σύνδεσμο Φιλίας.

Βιβλία
------

* "Περί του Δικαιώματος της αυτοδιάθεσης των λαών", Κάιρο 1948.
* "Η Οικουμενική Διακήρυξη των δικαιωμάτων των ανθρώπων", Αθήνα 1956.
* "Η ετεροδικία των διπλωματικών αντιπροσώπων", Αθήνα 1960.
* "Το Δίκαιο του Διαστήματος", Αθήνα 1965.
* "Δημόσιο Διεθνές Δίκαιο", Αθήνα 1969.
* "Δημόσιο Διεθνές Δίκαιο - Ειρηνικά και βίαια μέσα επιλύσεως διεθνών διαφορών", Αθήνα 1969.
* "Ο Οργανισμός των Ηνωμένων Εθνών, Το παρών και το μέλλον του ΟΗΕ", Αθήνα 1969.
* "Η διεθνής οργάνωσις", Αθήνα 1970.
* "Το Δίκαιο των διπλωματικών σχέσεων", Αθήνα 1976.
* "Η Τελική Πράξη του Ελσίνκι", Αθήνα 1980.
Ο **Οέλ Β΄ της Κορνουάλλης** (προ του 1031 - 1084) ήταν κόμης του Κερνέβ από το 1058 ως Οέλ Ε΄, και μετά το γάμο του με την Αβουάζ της Βρετάνης βασιλικός σύζυγος της Δούκισσας της Βρετάνης ως τον θάνατο του. Ο Οέλ Β΄ ήταν νόθος γιος της Ιουδήθ της Νάντης, εγγονής ενός νόθου γιου της Αλαίν Β΄ της Βρετάνης, ήταν ο γενάρχης της δυναστείας της Κορνουάλλης που κυβέρνησε την Βρετάνη μέχρι το 1156. Τον τίτλο του κόμη της Νάντης απέκτησε από τον ξάδελφο του από μητέρα Ματθαίο Α΄ της Νάντης (1050), ο Κόναν Β΄ της Βρετάνης επιχείρησε να κυριεύσει την Νάντη (1054) αλλά απέτυχε. Ο Κόναν Β΄ πέθανε τον Δεκέμβριο του 1066 άτεκνος και το δουκάτο πέρασε στην Αβουάζ και στον σύζυγο της Οέλ Β΄, ο γάμος τους ενίσχυσε περισσότερο το δουκάτο σε μια εποχή που ο Γουλιέλμος Α΄ της Αγγλίας είχε βλέψεις σε αυτό. Η σύζυγος του Αβουάζ πέθανε (1072) και ο Οέλ αντιμετώπισε πολλές εξεγέρσεις από Βρετόνους ευγενείς. Ο Γοδεφρείδος της Ρεν νόθος γιος του Αλαίν Γ΄ της Βρετάνης και ετεροθαλής αδελφός της Αβουάζ επαναστάτησε σε συνεργασία με τον Ραλφ ντε Γκαέλ που επέστρεψε από την Αγγλία μετά από την αποτυχία της εξέγερσης των κομητών. Ο Ραλφ ντε Γκαέλ πολιορκήθηκε στην Ντολ (1076), όταν έφτασε ο Γουλιέλμος ο Κατακτητής για να βοηθήσει τον Οέλ Β΄ έκλεισαν ειρήνη. Με την σύζυγο του Αβουάζ της Βρετάνης απέκτησαν:

* Αλαίν Δ΄ της Βρετάνης
* Ματθαίος Β΄ της Νάντης

Παραπομπές
----------

1. ↑  www.genealogics.org/getperson.php?personID=I00020209&tree=LEO.
2. ↑  p4047.htm#i40462. Ανακτήθηκε στις 7  Αυγούστου 2020.
3. ↑  Dunbabin 1985, σ. 387
4. ↑  Dunbabin 1985, σ. 387
5. ↑  Keats-Rohan 1992, σ. 3
6. ↑  Chisholm 1911
7. ↑  Dunbabin 1985, σ. 387
8. ↑  Everard 2000, σσ. 28–29

Πηγές
-----

* Dunbabin, Jean (1985). France in the Making, 843-1180. Oxford University Press.
* Everard, Judith A. (2000). Brittany and the Angevins: Province and Empire 1158–1203. Cambridge University Press.
* Keats-Rohan (1992). "The Bretons and Normans of England 1066-1154" Nottingham Medieval Studies (PDF).
* Chisholm, Hugh, ed. (1911). "Ralph de Guader". Encyclopædia Britannica (11th ed.). Cambridge University Press.
* B. Gregory Bailey, Meaghan E. Bernard, Gregory Carrier, Cherise L. Elliott, John Langdon, Natalie Leishman, Michal Mlynarz, Oksana Mykhed and Lindsay C. Sidders (January 2008). "Coming of Age and the Family in Medieval England". Journal of Family History. 33 (1): 41–60


|  |
| --- |
| Οέλ Β΄ της Βρετάνης  **Θάνατος:** 13 Απριλίου 1084 |
| Βασιλικοί τίτλοι |
| ΠροκάτοχοςΚόναν Β΄ | **Δούκας της Βρετάνης**1066 - 1072Με την σύζυγο του Αβουάζ της Βρετάνης  | ΔιάδοχοςΑλαίν Δ΄ |
Ο **Ρόι Βάσμπεργκ** (*Roy Wassberg*, 28 Σεπτεμβρίου 1970) είναι Νορβηγός παλαίμαχος ποδοσφαιριστής, διεθνής με την εθνική Ελπίδων. Έχει αγωνιστεί και στην Ελλάδα, στην Α΄ Εθνική και στη Β΄ Εθνική με τoν Εθνικό Πειραιά και τον Πανιώνιο από το 1994 ως το 1998. Αγωνιζόταν ως κεντρικός αμυντικός. Από το 2006 είναι προπονητής.

Βιογραφικό
----------

Ο Ρόι Βάσμπεργκ γεννήθηκε στο Μπέργκεν. Ξεκίνησε το ποδόσφαιρο το 1989 στην ομάδα της γενέθλιας πόλης του, Μπραν Μπέργκεν, της οποίας αναδείχθηκε παίκτης της χρονιάς το 2000. Επίσης, την περίοδο αυτή αγωνίστηκε 8 φορές με την εθνική ελπίδων. Το 1994 έπαιξε στη Φίλινγκεν και το Δεκέμβριο ήρθε στην Ελλάδα, στον Εθνικό Πειραιά. Στην ομάδα αγωνίστηκε και την επόμενη σεζόν 1995-96, κατά την οποία υποβιβάστηκε. Στη συνέχεια μεταπήδησε στον Πανιώνιο, με τον οποίο το 1997 πήρε τον τίτλο στη Β΄ Εθνική
και το επόμενο έτος κατέκτησε το Κύπελλο Ελλάδος. Στον τελικό του Κυπέλλου 1998 αγωνίστηκε ως αλλαγή από το 73΄.

Στη συνέχεια επέστρεψε στην πατρίδα του και έπαιξε επτά σεζόν στην Μπραν, της οποίας διετέλεσε αρχηγός το 2003 και 2004. Με την Μπραν κατέκτησε το Κύπελλο Νορβηγίας το 2004 και έπαιξε στον τελικό κυπέλλου το 1999. Επίσης, τερμάτισε στη 2η θέση του πρωταθλήματος το 2000 που οδήγησε στη συμμετοχή στο προκριματικό γύρο του Τσάμπιονς Λιγκ και μετείχε στο Κύπελλο ΟΥΕΦΑ τρεις φορές. Το 2004 μεταγράφηκε στη Φίλινγκεν, τη δεύτερη ομάδα του Μπέργκεν, όπου τέλειωσε την ποδοσφαιρική του καριέρα και παράλληλα ξεκίνησε την προπονητική.

Τίτλοι-Διακρίσεις
-----------------

* Κύπελλο Ελλάδος: 1998
* Κύπελλο Νορβηγίας: 2004
* Κύπελλο Νορβηγίας (φιναλίστ): 1999
* Πρωτάθλημα Β΄ Εθνικής: 1997

Καριέρα
-------

| Χρονιές | Σύλλογος | Συμμετοχές | Γκολ |
| --- | --- | --- | --- |
| 1989-1993 |  Μπραν Μπέργκεν | 85 | 3 |
| 1994 |  Φίλινγκεν | ; |  |
| 1994-95 (β΄) |  Εθνικός Πειραιά | 19 | 0 |
| 1995-96 (β΄) |  Εθνικός Πειραιά | 27 | 0 |
| 1996-97 |  Πανιώνιος | Β΄ Εθνική |  |
| 1997-98 |  Πανιώνιος | 22 | 0 |
| 1998-2004 |  Μπραν Μπέργκεν | 116 | 4 |
| 2004-2006 |  Φίλινγκεν | 69 | 1 |
| Χρονιές | Εθνικές ομάδες | Συμμετοχές | Γκολ |
|  | Νορβηγία ! Νορβηγία (ελπίδων) | 8 | 0 |

Παραπομπές
----------

|  |  |
| --- | --- |
| εικονίδιο Ποδόσφαιρο | Πύλη Ποδόσφαιρο |

1. ↑  (πολλαπλές γλώσσες) *Transfermarkt*. 26216. Ανακτήθηκε στις 9  Οκτωβρίου 2017.
2. ↑  Greece 1994/95
3. ↑  Greece 1995/96
4. ↑  Greece 1996/97
5. ↑  Greece 1997/98
Η **Άλος** ήταν αρχαία ελληνική πόλη της Θεσσαλίας, χτισμένη στις βορειοανατολικές υπώρειες του όρους Όθρυς και την πεδιάδα του Αλμυρού, σε απόσταση περίπου 100 μ. από τη θάλασσα. Η θέση της είχε μεγάλη στρατηγική σημασία στην αρχαιότητα, καθώς έλεγχε το στενό πέρασμα από τον Παγασητικό στον Μαλιακό κόλπο και κατά συνέπεια τον δρόμο από τη βόρεια προς τη νότια Ελλάδα.

Η αρχαία πόλη της Άλου.
Η πόλη αναφέρεται στον Κατάλογο Νεών της Ιλιάδας (Β 682), ενώ στον Ηρόδοτο (7, 173) είναι γνωστή ως σημαντικό λιμάνι κατά τους Περσικούς Πολέμους. Το 346 π.Χ. ο Φίλιππος Β΄ της Μακεδονίας την κατέστρεψε. Στην πρώιμη Ελληνιστική περίοδο, γύρω στο 302 π.Χ. η πόλη επανιδρύθηκε πιθανότατα ως επίνειο της Αχαΐας Φθιώτιδας. Νέα καταστροφή υπέστη πιθανόν από σεισμό το 265 π.Χ.

Βιβλιογραφία
------------

* Λήμμα "Halos" στο: H. Cancik, H. Schneider, M. Landfester (επιμ.), *Der Neue Pauly*, Brill Online 2013 (H. Kramolisch).
* I. Georganas, "Constructing Identities in Early Iron Age Thessaly: the Case of the Halos Tumuli", *Oxford Journal of Archaeology* 21, 2002, 289-298.

Εξωτερικοί σύνδεσμοι
--------------------

* *Άλος* Αρχειοθετήθηκε 2018-02-07 στο Wayback Machine. στον κόμβο *Οδυσσεύς* του Υπουργείου Πολιτισμού.
* *Halos* στην *The Princeton Encyclopedia of Classical Sites*, Princeton, N.J. 1976

  


|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* VIAF: 26144647647597062033
* BNF: cb121586514 (data)

 |

 |
Συντεταγμένες: 38°30′10.1″N 23°15′32.0″E﻿ / ﻿38.502806°N 23.258889°E﻿ / 38.502806; 23.258889

Ο **Άγιος Ιωάννης** είναι οικισμός της τοπικής κοινότητας Κοκκίνου, της δημοτικής ενότητας Ακραιφνίου, του δήμου  Ορχομενού, της περιφερειακής ενότητας (τέως νομού) Βοιωτίας, στην περιφέρεια Στερεάς Ελλάδας, σύμφωνα με το πρόγραμμα *Καλλικράτης*.  Πριν το σχέδιο *Καποδίστριας* και το πρόγραμμα *Καλλικράτης*, ανήκε στην επαρχία Θηβών του νομού Βοιωτίας, στο γεωγραφικό διαμέρισμα Στερεάς Ελλάδας.  

* Μέχρι το 1920 ο οικισμός ονομαζόταν *Κόκκινο Μεταλλείο* και μέχρι το 1957 ονομαζόταν *Νέο Κόκκινο*.

Γεωγραφία
---------

Ο Άγιος Ιωάννης είναι οικισμός στο βορειοανατολικό άκρο του νομού Βοιωτίας, στα όρια με τον νομό Φθιώτιδας. Βρίσκεται στις βορειοδυτικές απολήξεις του όρους Πτώον και στη νότια όχθη του μικρού ποταμού Μέλα, σε μέσο σταθμικό υψόμετρο 180. Απέχει 45 χλμ. περίπου Δ.ΒΔ. της Λειβαδιάς.

Πληθυσμός
---------

Μόνιμος 
| Έτος | Πληθυσμός |
| --- | --- |
| 1991 | 518 |
| 2001 | 181 |
| 2011 | 168 |

Πραγματικός (de facto) | Έτος | Πληθυσμός |
| --- | --- |
| 1961 | 81 |
| 1971 | 1.046 |
| 1981 | 1.062 |
| 1991 | 538 |
| 2001 | 189 |
| 2011 | 169 |

Διοικητικές μεταβολές μέχρι τον «Καλλικράτη»
--------------------------------------------

Ο οικισμός αναγνωρίστηκε το 1908 ως *Κόκκινο Μεταλλείο* και προσαρτήθηκε στον δήμο Ακραιφνίου του νομού Βοιωτίας. Το 1909 εντάχθηκε στον νομό Αττικής & Βοιωτίας και το 1920 μετονομάστηκε σε *Νέο Κόκκινο*. Το 1943 υπήχθη οριστικά στον νομό Βοιωτίας και το 1957 μετονομάστηκε σε *Άγιος Ιωάννης*. Με το ΦΕΚ 244Α - 04/12/1997 αποσπάστηκε από την κοινότητα Κοκκίνου και προσαρτήθηκε στον δήμο Ακραιφνίας. Με το ΦΕΚ 87Α - 07/06/2010 αποσπάστηκε από τον δήμο Ακραιφνίας και προσαρτήθηκε στον δήμο Ορχομενού.

Γενικά στοιχεία
---------------

Ο Άγιος Ιωάννης δημιουργήθηκε από την μεταλλευτική εταιρία ΛΑΡΚΟ στο βορειοανατολικό άκρο της τέως λίμνης Κωπαΐδας. Κατοικείται κυρίως από εργάτες της συγκεκριμένης εταιρίας,  καθώς στην περιοχή λειτουργούν μεταλλεία της.

Αξιοθέατα
---------

* Η καταβόθρα του Ηρακλή, καρστικός σχηματισμός στη δυτική είσοδο του οικισμού

Παραπομπές
----------

1. 1 2
2. 1 2 3
3. 1 2 3 4  ΠΛ 1:181
4. 1 2 3 4  ΠΛΜ 1:457
5. ↑  Πανδέκτης, μετονομασίες
6. ↑  Εκδόσεις «Ελλάδα»
7. ↑  Δομή 1:230
8. ↑
9. ↑
10. ↑
11. ↑

Πηγές
-----

* Εγκυκλοπαίδεια Πάπυρος Λαρούς Μπριτάνικα, 1978, 2006 (ΠΛΜ)
* Εγκυκλοπαίδεια Πάπυρος Λαρούς, 1963 (ΠΛ)
* Εγκυκλοπαίδεια Δομή, 2002-4
* Οργανισμός εκδόσεων «Ελλάδα», χάρτες (Βαρελάς)
* eetaa.gr

  


|  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- |
| 

| π • σ • ε
Οικισμοί του Δήμου Ορχομενού |
| --- |
|  |
| Δημοτική Ενότητα Ακραιφνίας | 
* Άγιος Ιωάννης
* Ακραίφνιο
* Κάστρο
* Κόκκινο
* Μονή Πελαγίας
* Σκροπονέρια
* Στροβίκι
 |
|  |
| Δημοτική Ενότητα Ορχομενού | 
* Άγιος Ανδρέας
* Άγιος Δημήτριος
* Άγιος Σπυρίδωνας
* Διόνυσος
* Καρυά
* Λούτσι
* Μαυρόγεια
* Ορχομενός
* Παύλος
* Πύργος
 |
|  |
| 
* Έδρα: Ορχομενός
* \* (Οικισμοί με μη μόνιμο πληθυσμό)
 |

 |